Document ID: /roh_data/filtered/fineweb-2-filterrobots_roh.jsonl.gz/25036

Las autoritads da sanadad en Svizra vulan reducir il dumber da suicidis ed emprovas da suicidi. La Confederaziun ed ils chantuns han perquai tramess en consultaziun in plan d'acziun.
Prevenziun survegna dapli paisa
En Svizra fan mintg'onn radund 1’000 persunas suicidi. Ils blers da quels suicidis vegnian fatgs ord desperaziun u pervi da malsognas psichicas.
Sco quai ch’il Departament federal da l'intern scriva, sa focusseschia il plan d'acziun sin differents champs. Tranter auter duai l'access a binaris, punts u medicaments daventar pli difficil. Plinavant duai vegnir infurmà meglier davart la periclitaziun da suicidi. A pertutgads vul il plan porscher agid tar consultaziun e tractament.
RR novitads 15:00